wickkiey/tamil-wikipedia-markdown huggingface dataset:
# சோடியம் தெலூரைட்டு



**சோடியம் தெலூரைட்டு** (*Sodium tellurite*) என்பது Na<sub>2</sub>TeO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். தண்ணீரில் கரையும். வலிமை குறைந்த ஒரு குறைக்கும் முகவர் ஆகும். சோடியம் தெலூரைட்டு என்பது தெலூரியம் என்ற தனிமத்தை பிரித்தெடுக்கும் போது ஓர் இடைநிலைப் பொருளாகும். எதிர்மின்வாய் கசடுகளிலிருந்து பெறப்படும் இச்சேர்மம் தெலூரியத்திற்கு ஒரு முன்னோடிச் சேர்மமுமாகும்.  

## தயாரிப்பு
தெலூரியத்தின் முக்கிய ஆதாரம் தாமிர எதிர்மின் முனைகளில் கிடைக்கும் கசடுகளிலிருந்து கிடைக்கிறது. இக்கசடில் விலைமதிப்பற்ற உலோகங்கள் மற்றும் பல்வேறு தெலூரைடுகள் இருக்கும். இதை சோடியம் கார்பனேட்டு மற்றும் ஆக்சிசனுடன் சேர்த்து வறுத்து சோடியம் தெலூரைட்டு உருவாக்கப்படுகிறது.  

:Ag<sub>2</sub>Te + Na<sub>2</sub>CO<sub>3</sub> + O<sub>2</sub> → 2Ag + Na<sub>2</sub>TeO<sub>3</sub> + CO<sub>2</sub> (400–500 °செல்சியசு)  

இவ்வினை வெள்ளி தெலூரைடின் ஒரு வினையாகும். தெலூரைடு சேர்மம் ஆக்சிசனேற்றப்பட்டு தெலூரைட்டாக மாற்றப்படுகிறது. வெள்ளி(I) சேர்மம் வெள்ளியாகக் குறைக்கப்படுகிறது.  

## தூய்மையாக்கல்
ஒரு தெலூரைட்டு கரைசலின் மின்னாற்பகுப்பு வினை சுத்திகரிக்கப்பட்ட தெலூரியத்தை அளிக்கிறது. ஐந்துநீரேற்றில் (Na<sub>2</sub>TeO<sub>3</sub>.5H<sub>2</sub>O) பிரமிடு வடிவிலான TeO<sub>3</sub><sup>2−</sup> என்ற தனித்தனி தெலூரைட்டு எதிர்மின் அயனிகள் உள்ளன. Te-O பிணைப்பின் தூரம் 1.85 - 1.86 Å ஆகவும் O-Te-O பிணைப்புக் கோணம் 99.5 பாகைக்கு அருகிலும் உள்ளது. தெலூரைட்டு எதிர்மின் அயனி ஒரு பலவீனமான காரமாகும். சோடியம் தெலூரைட்டு சேர்மமானது சோடியம் செலீனைட்டு மற்றும் சோடியம் சல்பைட்டு சேர்மங்களை ஒத்திருக்கிறது. மேலும், சோடியம் தெலூரைட்டு ஒரு பலவீனமான ஆக்சிசனேற்ற முகவர் ஆகவும் பலவீனமான குறைக்கும் முகவர் ஆகவும் செயல்படுகிறது.  

## தெலூரைட்டு தொடர்பான வினைகள்
:H<sub>2</sub>TeO<sub>3</sub> → H<sup>+</sup> + HTeO<sub>3</sub><sup>−</sup> pK 2.48  

இந்த pKa அளவில் தெலூரிக்கு அமிலம் ஒரு புரோட்டானை இழக்கிறது.  

:HTeO<sub>3</sub><sup>−</sup> → H<sup>+</sup> + TeO<sub>3</sub><sup>2−</sup> pK 7.7  

இந்த pKa-அளவில் ஐதரசன் தெலூரைட்டு ஒரு புரோட்டானை இழந்து தெலூரைட்டு அயனியாக மாறுகிறது. இது தெலூரசு அமிலமும் சோடியம் ஐதராக்சைடும் வினைபுரிந்து சோடியம் தெலூரைட்டை உருவாக்கும் போது நிகழும்.  

:TeO<sub>2</sub> + 2OH<sup>−</sup> → TeO<sub>3</sub><sup>2−</sup> + H<sub>2</sub>O  

இவ்வினை தெலூரியம் டை ஆக்சைடு ஒரு காரத்துடன் சேர்ந்து வினைபுரிந்து தெலூரைட்டு உப்பை உருவாக்கும் ஒரு வினையாகும்.  

## பயன்பாடுகள்
மின்முலாம் பூசப்பட்ட நிக்கல் அடுக்குகளின் அரிப்பு எதிர்ப்பை சோடியம் தெலூரைட்டு மேம்படுத்துகிறது. இரும்பு, எஃகு, அலுமினியம் மற்றும் தாமிரம் ஆகியவற்றின் மீது கருப்பு அல்லது நீல-கருப்பு பூச்சுகளுக்கு சோடியம் தெலூரைட்டின் கரைசல்கள் பயன்படுத்தப்படுகின்றன. நுண்ணுயிரியலில், சோடியம் தெலூரைட்டை வளர்ச்சி ஊடகத்தில் சேர்க்கலாம். இதன் நச்சுத்தன்மைக்கு உள்ளார்ந்த உடலியல் எதிர்ப்புத் திறன் கொண்ட பாக்டீரியாக்களையும் தனிமைப்படுத்தலாம்.
# நர்பத்கஞ்ச் சட்டமன்றத் தொகுதி


**நர்பத்கஞ்ச் சட்டமன்றத் தொகுதி** (Narpatganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அரரியா மாவட்டத்தில் அமைந்துள்ளது. நர்பத்கஞ்ச், அரரியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2020 இல் நடைபெற்ற சட்டப் பேரவைத் தேர்தலில் பாரதிய ஜனதா கட்சியின் சார்பாக போட்டியிட்ட ஜெய் பிரகாசு யாதவ் சட்டமன்ற உறுப்பினராக வெற்றி பெற்றார்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சத்ய நாராயண் யாதவ் | இந்திய தேசிய காங்கிரசு</br> |  |
| 1977 | சனார்தன் யாதவ் | ஜனதா கட்சி |  |
| 1980 | பாரதிய ஜனதா கட்சி</br> |  |  |
| 1985 | இந்திர நந்த் யாதவ் | இந்திய தேசிய காங்கிரசு</br> |  |
| 1990 | தயானந்த் யாதவ் | rowspan=2 | ஜனதா தளம் |
| 1995 |  |  |  |
| 2000 | சனார்தன் யாதவ் | பாரதிய ஜனதா கட்சி</br> |  |
| 2005 பிப் | அனில் | இராச்டிரிய ஜனதா தளம் |  |
| 2005 அக் | ஜனார்தன் | rowspan=2 | பாரதிய ஜனதா கட்சி</br> |
| 2010 | தேவந்தி யாதவ் |  |  |
| 2015 | அனில் குமார் யாதவ் | இராச்டிரிய ஜனதா தளம் |  |
| 2020 | செய் பிரகாசு யாதவ் | பாரதிய ஜனதா கட்சி</br> | } |
## தேர்தல் முடிவுகள்
### 2020
# ராணிகஞ்ச் சட்டமன்றத் தொகுதி, பீகார்


**ராணிகஞ்ச் சட்டமன்றத் தொகுதி** (Raniganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அரரியா மாவட்டத்தில் அமைந்துள்ளது. ராணிகஞ்ச், அரரியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதி வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பாந்தல் பாசுவான் | இந்திய தேசிய காங்கிரசு</br> |  |
| 1977 | அதிக் லால் பாசுவான் | ஜனதா கட்சி</br> |  |
| 1980 | யமுனா பிரசாத் ராம் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | சாந்தி தேவி | rowspan=2 | ஜனதா தளம் |
| 1995 |  |  |  |
| 2000 | யமுனா பிரசாத் ராம் | இராச்டிரிய ஜனதா தளம் |  |
| 2005
பிப் | பரமானந்த் | rowspan=3 | பாரதிய ஜனதா கட்சி</br> |
| 2005
அக் | ராம்ஜி |  |  |
| 2010 | பரமானந்த் ரிசிதேவ் |  |  |
| 2015 | அச்மித் ரிசிதேவ் | rowspan=2 | ஐக்கிய ஜனதா தளம் |
| 2020 | } |  |  |

## தேர்தல் முடிவுகள்
### 2020
# சோகிகாட் சட்டமன்றத் தொகுதி


**சோகிகாட் சட்டமன்றத் தொகுதி** (Jokihat Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அரரியா மாவட்டத்தில் அமைந்துள்ளது. சோகிகாட், அரரியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | தசுலிமுதீன் | சுயேச்சை |  |
| 1977 | ஜனதா கட்சி</br> |  |  |
| 1980 | மொய்தூர் ரகுமான் | இந்தியத் தேசிய காங்கிரசு (அ) |  |
| 1985 | தசுலிமுதீன் | ஜனதா கட்சி</br> |  |
| 1990 | மொய்தூர் ரகுமான் | இந்திய தேசிய காங்கிரசு</br> |  |
| 1995 | தசுலிமுதீன் | சமாஜ்வாதி கட்சி</br> |  |
| 2000 | சர்ப்ராசு ஆலம் | இராச்டிரிய ஜனதா தளம் |  |
| 2005
பிப் | மன்சார் | rowspan=4 | ஐக்கிய ஜனதா தளம் |
| 2005
அக் |  |  |  |
| 2010 | சர்ப்ராசு ஆலம் |  |  |
| 2015 |  |  |  |
| 2020 | சாநவாசு | அனைத்திந்திய மஜ்லிசே இத்திகாதுல் முசுலிமீன் |  |

## தேர்தல் முடிவுகள்
### 2020
# கவரிகுளம் கந்தன் குமரன்



**கவரிக்குளம் கந்தன் குமரன்** (*Kavarikulam Kandan Kumaran*) இந்தியாவின் கேரளாவைச் சேர்ந்த சமூகச் சீர்திருத்தவாதியும் சிறீ மூலம் பிரபல சட்டசபையின் உறுப்பினரும் ஆவார். இவர் 1915 முதல் 1932 வரை சிறீ மூலம் பிரபல சட்டசபையின் உறுப்பினராக இருந்தார். 1911 ஆகத்து 29இல் “பிரம்ம பிரத்யக்ச சாதுஜன பரிபாலன பறையர் சங்கம்” என்ற அமைப்பை நிறுவினார்.  

## வாழ்க்கை வரலாறு
கந்தன் குமரன் 1863ஆம் ஆண்டு அக்டோபர் 25ஆம் தேதி, அப்போதைய திருவிதாங்கூர் இராச்சியத்தின் ஒரு பகுதியாக இருந்த திருவல்லா வட்டத்தின், மல்லப்பள்ளிக்கு அருகிலுள்ள பெரும்பட்டி என்ற கிராமத்தில், கவரிக்குளம் என்ற பின்தங்கிய குடும்பத்தில், கந்தன் மற்றும் மணி ஆகிய இணையோருக்கு மகனாகப் பிறந்தார்.  

குமரனின் குடும்பம் தலைமுறை தலைமுறையாக குத்தகைதாரர்களாகவும் சார்ந்து இருப்பவர்களாகவும் இருந்து வந்துள்ளது. இவரது பெற்றோர், வேளாண்மையில் ஈடுபட்டு வந்தனர். பறையர் சமூகம் எதிர்கொள்ளும் சவால்களை சமாளிக்க இவர் 1911 ஆகத்து 29 அன்று இந்த அமைப்பைத் தொடங்கினார். சமூக உறுப்பினர்களுக்கு "நிலம், கல்வி, அரசு வேலைகள்" பெற்றுத்தருவது இந்த அமைப்பின் குறிக்கோளாகும். நிறுவனப் பணிகளில் தனிப்பட்ட அதிகாரமளிப்பின் முக்கியத்துவத்தை உணர்ந்த இவர், தியானம் மூலம் மனதையும், உடற்பயிற்சி மூலம் உடலையும் வலுப்படுத்த அழைப்பு விடுத்தார்.  

குமரன் 1915 முதல் 1932 வரை சிறீ மூலம் சட்ட சபையின் உறுப்பினரானார். "கல்விச் சட்டம் தங்கள் குழ்ந்தைகள் கல்வி பயில தடை செய்யவில்லை என்றாலும், எங்கள் சமூகத்தைச் சேர்ந்த குழந்தைகளை அரசுப் பள்ளிகளில் சேர்ப்பதை உயர் சாதியினர் எதிர்க்கின்றனர். எனவே, எங்கள் சமூகத்தினருக்காக குன்னத்தூர், மாவேலிக்கரா, திருவல்லா, அம்பலப்புழா, சங்கனாச்சேரி மற்றும் பீர்மேடு போன்ற இடங்களில் 52 பள்ளிகளை நடத்துகிறோம்" என்று தனது உரையில் கூறினார்.  

## பெருமை
*கவரிகுளம் கந்தன் குமரன் என்று பெயரிடப்பட்ட இவரது வாழ்க்கை வரலாறு: ஒரு சரித்திர பாடம்* (பொருள்: கவரிகுளம் கந்தன் குமரன்: வரலாற்று ஆய்வு), கேரள மொழி நிறுவனத்தால் வெளியிடப்பட்டது. வரலாற்று ஆசிரியரும் சிறந்த எழுத்தாளருமான பேராசிரியர் எஸ். கொச்சுகுஞ்சு எழுதிய இப்புத்தகம் 15 மே 2019 அன்று வெளியிடப்பட்டது.  

*கவரிகுளம் கந்தன் குமரன் வாழ்க்கையும் பிரஜாசபை பிரசங்கங்களும்* என்ற நூல், (பொருள்: கவரிகுளம் கந்தன் குமரன் வாழ்க்கை மற்றும் பிரஜாசபா உரைகள்) ஆர். ராமகிருஷ்ணனால் திருத்தப்பட்டு மைத்ரி புத்தக நிறுவனம் மூலம் மே 2019இல் வெளியிடப்பட்டது.
# கோஃபண்ட்மீ


**கோஃபண்ட்மீ ( GoFundMe )** என்பது ஒரு கூட்டு நிதிநல்கை இணைய வலைத்தளம் ஆகும். இது கொண்டாட்டங்கள் மற்றும் பட்டமளிப்பு போன்ற வாழ்க்கை நிகழ்வுகள் முதல் விபத்துக்கள் மற்றும் நோய்கள் போன்ற சவாலான சூழ்நிலைகள் வரையிலான நிகழ்வுகளுக்கு மக்கள் பணம் திரட்ட அனுமதிக்கிறது. 2010 முதல் 2024 ஆம் ஆண்டின் ஆரம்பம் வரை, 150 மில்லியனுக்கும் அதிகமான நன்கொடையாளர்களின் பங்களிப்புகளுடன், இந்த தளத்தில் $30 பில்லியனுக்கும் அதிகமான நிதி திரட்டப்பட்டுள்ளது.  

## வரலாறு
இந்த நிறுவனம் மே 2010 இல் *பிராட் டாம்ஃபௌஸ்* மற்றும் *ஆண்ட்ரூ பாலேஸ்டர்* ஆகியோரால் நிறுவப்பட்டது. இருவரும் முன்பு Paygr என்ற வலைத்தளத்தை நிறுவினர். இது உறுப்பினர்கள் தங்கள் சேவைகளை பொதுமக்களுக்கு விற்க அனுமதிப்பதற்காக அர்ப்பணிக்கப்பட்டது.  

இதன் உதவியால், நபர்கள் அல்லது குழுக்கள் தங்கள் வாழ்கையை மேம்படுத்த, சுகாதாரச் செலவுகள், கல்வி, இயற்கை பேரழிவுகள், சமூக பிரச்சனைகள் போன்ற பல காரணங்களுக்காக நிதி திரட்ட முடிகிறது.  

## செயல்பாடு
- கணக்கு உருவாக்குதல்: எந்தவொரு நபரும் தங்களுடைய கோஃபண்ட்மீ கணக்கை துவக்கிக் கொள்ள முடியும். தங்கள் முகவரியில் தேவையான தகவல்களை (பெயர், மின்னஞ்சல், வங்கி விவரங்கள்) சேர்க்க வேண்டும்.

- பதிவு மற்றும் திட்டத்தின் விவரம்: பணம் திரட்ட வேண்டிய காரணம் பற்றி ஒரு பக்கம் (campaign page) உருவாக்கப்படுகிறது. அங்கே துறவுரை, படங்கள், மற்றும் வீடியோக்கள் போன்றவற்றை சேர்த்து, விளக்கம் அளிக்கப்படுகிறது.

- பகிர்வு: திட்ட பக்கம் சமூக ஊடகங்கள், மின்னஞ்சல், அல்லது நேரடி இணைப்புகள் (links) மூலம் பொது மக்களுக்குத் தெரிவிக்கப்படுகிறது. இதன் மூலம் நண்பர்கள், குடும்பம் மற்றும் பொதுமக்கள் பணம் வழங்கலாம்.

- பணம் திரட்டுதல்: பங்களிப்பாளர்கள் (donors) தங்களின் விருப்பப்படி தொகை அனுப்பலாம். திரட்டப்பட்ட பணம், கட்டணங்களை கழித்த பிறகு, நேரடியாக திட்ட உருவாக்கிய நபரின் வங்கிக் கணக்கிற்கு செலுத்தப்படுகிறது.

## வரலாறு/வளர்ச்சி
- துவக்கம்: 2010 ஆம் ஆண்டில் அமெரிக்காவில் தொடங்கப்பட்டது. தொடக்கம் காலத்திலிருந்து, அத்தியாவசிய உதவிகளுக்காக மற்றும் சில சாதாரண காரணங்களுக்கு பணம் திரட்டும் இடமாக மாறியிருக்கிறது.

- பயன்பாட்டு அளவு: பல கோடி நபர்கள் இதை பயன்படுத்தி வருகின்றனர். உலகம் முழுவதும் பலவகையான பிரச்சனைகள் மற்றும் உதவி தேவைகளுக்காக செயலில் உள்ளது.

- பொருளாதார முறை: கோஃபண்ட்மீ தொழில்முறை மற்றும் அறநெறி விதிகளைக் கடைபிடித்து, பொதுமக்கள் நம்பிக்கையுடன் பணம் அனுப்ப உதவுகிறது. தளத்தின் நம்பகதன்மையை பேணுவதற்காக, தகுதியான சோதனை மற்றும் தகவல் சரிபார்ப்பு முறைகள் உள்ளன.

## உதாரணம்
2025 ஆம் ஆண்டு சூன் மாதம் 12 ஆம் தேதி ஏர் இந்தியா விமான விபத்தில் பெற்றோர் இருவரையும் இழந்த இரண்டு குழந்தைகள் கோஃபண்ட்மீ வலைத்தளத்தைப் பயன்படுத்தி £689,669 பணத்தை திரட்டியுள்ளனர். இந்திய பணத்தில் இது 8.13 கோடி ரூபாய் ஆகும். 15,500 க்கும் மேற்பட்டோர் இந்தப் பணத்தை நன்கொடையாக வழங்கினர்.
# கார பெரிலியம் அசிட்டேட்டு

## கட்டமைப்பு
கார அசிட்டேட்டுகள் ஒரு மைய ஆக்சைடு அயனியுடன் பிணைக்கப்பட்ட உலோக மையங்களின் தொகுப்பையும், அசிட்டேட்டு ஈந்தணைவிகளின் தொகுப்பையும் கொண்டுள்ளன. கார பெரிலியம் அசிட்டேட்டு ஒரு நான்முகி Be<sub>4</sub>O<sup>6+</sup> மையத்தைக் கொண்டுள்ளது. இது Be<sup>2+</sup> மையங்களின் ஒவ்வொரு சோடியிலும் அசிடேட்டுகள் (CH<sub>3</sub>CO2<sub>−</sub>) பரவியுள்ளது. இதன் கட்டமைப்பில் ஒன்றோடொன்று இணைக்கப்பட்ட ஆறு-உறுப்பு Be<sub>2</sub>O<sub>3</sub>C வளையங்கள் உள்ளன. இந்த கட்டமைப்பு இதன் கணிசமான நிலைத்தன்மைக்கு பொருந்துகிறது. 330 பாகை செல்சியசு வெப்பநிலையில் கார பெரிலியம் அசிட்டேட்டை காய்ச்சி வடிக்க முடியும்.  

## பயன்கள்
கரிம கரைப்பான்களில் (குளோரோஃபார்ம்) இந்த உப்பின் கரைதிறன் பல நோக்கங்களுக்காக பெரிலியம் நிறைந்த சேர்மங்களைப் பிரித்தெடுத்து சுத்திகரிக்க பயனுள்ளதாக இருக்கும். கார பெரிலியம் அசிடேட் ஒற்றை படிகங்களை எளிதாக வளர்க்கலாம். எக்சு-கதிர் வேறுபாடுமானிகளை சீரமைக்க உதவியாக இருக்கும். மேலும் புரத படிகவியலிலும் இது பயன்படும்.
# பை. ஜீ. மருத்துவக் கல்லூரி



**பை. ஜீ. மருத்துவக் கல்லூரி** (*B. J. Medical College, Ahmedabad*) என்பது இந்தியாவின் குசராத்தின் அகமதாபாத்தில் அமைந்துள்ள பொது மருத்துவக் கல்லூரி ஆகும்.  

இது அகமதாபாத் பொது மருத்துவமனையுடன் இணைக்கப்பட்டுள்ளது.  

## வரலாறு
அகமதாபாத்து மருத்துவப் பள்ளி 1871ஆம் ஆண்டு நிறுவப்பட்டது. இந்நிறுவனம் மருத்துவமனை உதவியாளர் பயிற்சியினை வழங்கி வந்தது. தொழிலதிபர் பைராம்ஜி ஜீஜீபாய் 1879ஆம் ஆண்டில் இந்நிறுவன வசதிகளை விரிவுபடுத்தி மேம்படுத்த நன்கொடையாக வழங்கினார். இதன் பின்னர் இந்த மருத்துவப் பள்ளி பை. ஜீ. மருத்துவப் பள்ளி என்று பெயர் மாற்றப்பட்டது. 1917ஆம் ஆண்டில், இந்தப் பள்ளி பம்பாய் மருத்துவர்கள், அறுவை சிகிச்சை நிபுணர் கல்லூரியுடன் இணைக்கப்பட்டது. 1946ஆம் ஆண்டில், இந்தப் பள்ளி பம்பாய் பல்கலைக்கழகத்தின் இணைப்பைப் பெற்று உயர் தரத்தினைப் பெற்றது. இது உரிமம் பெற்ற சான்றளிக்கப்பட்ட மருத்துவர் மற்றும் அறுவை சிகிச்சை நிபுணர் பட்டத்தை வழங்கக்கூடிய சான்றளிக்கப்பட்ட மருத்துவக் கல்லூரியாக மாறப் பல்கலைக்கழகம் அனுமதித்தது. 1951ஆம் ஆண்டில், இது குசராத் பல்கலைக்கழகத்துடன் இணைக்கப்பட்டு இளநிலைப் படிப்புகளை வழங்கத் தொடங்கியது. முதுநிலைப் படிப்புகள் 1956ஆம் ஆண்டு குசராத் பல்கலைக்கழக இணைப்பையும் பெற்றன.  

## நிறுவனங்கள்

- பொது மருத்துவமனை, அகமதாபாத்
- பெண்கள் மற்றும் குழந்தைகள் சிறப்பு மருத்துவமனை.
- எம் & ஜே கண் மருத்துவ நிறுவனம்
- குசராத் புற்றுநோய் மற்றும் ஆராய்ச்சி நிறுவனம்
- காசநோய் செயல்விளக்கம் மற்றும் பயிற்சி மையம்
- ஐ. நா. மேத்தா இருதயவியல் நிறுவனம்
- சிறுநீரக நோய் ஆராய்ச்சி நிறுவனம்
- அரசு முதுகெலும்பு நிறுவனம்
- உறுப்பு மாற்று அறுவை சிகிச்சை நிறுவனம்
- மஞ்சுஷ்ரீ சிறுநீரக மருத்துவமனை

## குறிப்பிடத்தக்க முன்னாள் மாணவர்கள்

- தேஜாஸ் படேல், இருதயநோய் நிபுணர்
- அர்கோவிந்த் லட்சுமிசங்கர் திரிவேதி, சிறுநீரக மருத்துவர், நோயெதிர்ப்பு நிபுணர் மற்றும் மாற்று அறுவை சிகிச்சை நிபுணர்
- ஏ.கே. படேல், அரசியல்வாதி மற்றும் மருத்துவர்
- கேதன் தேசாய், சிறுநீரக மருத்துவர்
- ஜனக் தேசாய், சிறுநீரக மருத்துவர்
- ரஜினி கனபர், தான்சானிய மருத்துவர் மற்றும் பரோபகாரர்
- கிரித் பிரேம்ஜிபாய் சோலங்கி, அறுவை சிகிச்சை நிபுணர் மற்றும் அரசியல்வாதி.

## ஏர் இந்தியா பறப்பு 171 (விபத்து)

சூன் 12, 2025 அன்று, ஏர் இந்தியா பறப்பு 171 (போயிங் 787), 242 பேரை ஏற்றிக் கொண்டு அகமதாபாத்தில் இருந்து புறப்பட்ட சிறிது நேரத்திலேயே பை. ஜீ. மருத்துவக் கல்லூரி கல்லூரியின் மாணவர் விடுதியில் மோதியது. இந்த விபத்தில் முப்பத்து மூன்று இறப்புகள் பதிவாகியுள்ளன. மேலும் பலர் காயமடைந்தனர். இருப்பினும் மொத்த இறப்பு எண்ணிக்கை அதிகமாக இருக்கலாம் என சந்தேகிக்கப்படுகிறது. இந்த சம்பவத்தில் காணாமல் போனவர்கள் படுகாயமடைந்தவர்கள் மத்தியில் கொல்லப்பட்டவர்களின் எண்ணிக்கை நிச்சயமற்றதாகவே உள்ளது. இந்த பேரழிவில் 241 பயணிகளும் பணியாளர்களும் உயிரிழந்தனர், ஒரே ஒரு பயணி மட்டுமே உயிர் பிழைத்தார்.
# சிக்டி சட்டமன்றத் தொகுதி


**சிக்டி சட்டமன்றத் தொகுதி** (Sikti Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது அரரியா மாவட்டத்தில் அமைந்துள்ளது. சிக்டி, அரரியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | முகமது அசிம் உதீன் | சுயேச்சை |  |
| 1980 | சீதல் பிரசாத் குப்தா | இந்திய தேசிய காங்கிரசு (இ) |  |
| 1985 | இராமேசுவர் யாதவ் | இந்திய தேசிய காங்கிரசு</br> |  |
| 1990 | முகமது அசிம் உதீன் | ஜனதா தளம் |  |
| 1995 | இராமேசுவர் யாதவ் | இந்திய தேசிய காங்கிரசு</br> |  |
| 2000 | ஆனந்தி பிரசாத் யாதவ் | பாரதிய ஜனதா கட்சி</br> |  |
| 2005 பிப் | முரளிதர் | சுயேச்சை |  |
| 2005 அக் | முரளி | ஐக்கிய ஜனதா தளம் |  |
| 2010 | ஆனந்தி பிரசாத் யாதவ் | rowspan=3 | பாரதிய ஜனதா கட்சி</br> |
| 2015 | விஜய் குமார் மண்டல் |  |  |
| 2020 | } |  |  |

## தேர்தல் முடிவுகள்
### 2020
# பகதூர்கஞ்ச் சட்டமன்றத் தொகுதி


**பகதூர்கஞ்ச் சட்டமன்றத் தொகுதி** (Bahadurganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கிசன்கஞ்சு மாவட்டத்தில் அமைந்துள்ளது. பகதூர்கஞ்ச், கிசன்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1972 | நஜ்முதீன் | இந்திய தேசிய காங்கிரசு</br> |
| 1977 | இசுலாமுதீன் பாகி | ஜனதா கட்சி</br> |
| 1980 | நஜ்முதீன் | இந்திய தேசிய காங்கிரசு (இ) |
| 1985 | இந்திய தேசிய காங்கிரசு</br> |  |
| 1990 | இசுலாமுதீன் பாகி | ஜனதா தளம் |
| 1995 | ஆவாத் பிகாரி சிங் | பாரதிய ஜனதா கட்சி</br> |
| 2000 | சாகிதுர் ரகுமான் | இந்திய தேசிய காங்கிரசு</br> |
| 2005 பிப் | சுயேச்சை |  |
| 2005 அக் | rowspan=3 | இந்திய தேசிய காங்கிரசு</br> |
| 2010 | முகமது தௌசிப் ஆலம் |  |
| 2015 |  |  |
| 2020 | முகமது அன்சார் நயீமி | அனைத்திந்திய மஜ்லிசே இத்திகாதுல் முசுலிமீன் |
## தேர்தல் முடிவுகள்
### 2020
# தாகூர்கஞ்ச் சட்டமன்றத் தொகுதி


**தாகூர்கஞ்ச் சட்டமன்றத் தொகுதி** (Thakurganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கிசன்கஞ்சு மாவட்டத்தில் அமைந்துள்ளது. தாகூர்கஞ்ச், கிசன்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | முகமது உசைன் ஆசாத் | இந்திய தேசிய காங்கிரசு</br> |  |
| 1977 | முகமது சுலைமான் | ஜனதா கட்சி |  |
| 1980 | முகமது உசைன் ஆசாத் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | முகமது சுலைமான் | ஜனதா தளம் |  |
| 1995 | சிக்கந்தர் சிங் | பாரதிய ஜனதா கட்சி</br> |  |
| 2000 | முகமது சாவித் | rowspan=2 | இந்திய தேசிய காங்கிரசு</br> |
| 2005
பிப் |  |  |  |
| 2005
அக் | கோபால் | சமாஜ்வாதி கட்சி</br> |  |
| 2010 | நௌசாத் ஆலம் | லோக் ஜனசக்தி கட்சி |  |
| 2015 | நௌசாத் ஆலம் தத்பௌவா | ஐக்கிய ஜனதா தளம் |  |
| 2020 | சவுத் ஆலம் | இராச்டிரிய ஜனதா தளம் |  |
## தேர்தல் முடிவுகள்
### 2020
# கிசன்கஞ்ச் சட்டமன்றத் தொகுதி, பீகார்


**கிசன்கஞ்ச் சட்டமன்றத் தொகுதி** (Kishanganj Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கிசன்கஞ்சு மாவட்டத்தில் அமைந்துள்ளது. இது கிசன்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரபீக் ஆலம் | இந்திய தேசிய காங்கிரசு</br> |  |
| 1977 | இராச் நந்தன் பிரசாத் | ஜனதா கட்சி</br> |  |
| 1980 | முகமது முசுதாக் முன்னா | மதச்சார்பற்ற ஜனதா கட்சி |  |
| 1985 | லோக்தளம் |  |  |
| 1990 | rowspan=2 | ஜனதா தளம் |  |
| 1995 | ரவீந்திரா சரண் யாதவ் |  |  |
| 2000 | rowspan=3 | இராச்டிரிய ஜனதா தளம் |  |
| 2005 பிப் | அக்தருல் |  |  |
| 2005 அக் |  |  |  |
| 2010 | முகமது சாவித் | rowspan=3 | இந்திய தேசிய காங்கிரசு</br> |
| 2015 |  |  |  |
| 2020 | இசகருல் உசைன் | } |  |
## தேர்தல் முடிவுகள்
### 2020
# வாரிசு (தொலைக்காட்சித் தொடர்)



**வாரிசு** என்பது ஜீ தமிழ் தொலைக்காட்சியில் 9 சூன் 2025 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பாகும் குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மை கதாபாத்திரத்தில் நடித்துள்ளார்கள்.
# கோச்சாதாமன் சட்டமன்றத் தொகுதி


**கோச்சாதமன் சட்டமன்றத் தொகுதி** (Kochadhaman Assembly Constituency)என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கிசன்கஞ்சு மாவட்டத்தில் அமைந்துள்ளது. கோச்சாதமன், கிசன்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | அகத்தருல் இமான் | இராச்டிரிய ஜனதா தளம் |  |
| 2015 | முசாகித் ஆலம் | ஐக்கிய ஜனதா தளம் |  |
| 2020 | முகமது இசுகார் அசுபி | அனைத்திந்திய மஜ்லிசே இத்திகாதுல் முசுலிமீன் | } |
## தேர்தல் முடிவுகள்
### 2020
# ஆ. சிவகுமார்


**ஆ. சிவகுமார்** (*A. Sivakumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சமயநல்லூர் பகுதியினைச் சேர்ந்தவர். இளங்கலையில் பட்டம் பெற்றுள்ள சிவகுமார், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சமயநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மு. சின்னக்குழந்தை


**மு. சின்னக்குழந்தை** (*M. Chinnakulandai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி வடுகசாத்துக் கிராமத்தினைச் சேர்ந்தவர். இளங்கலையில் பட்டம் பெற்றுள்ளச் சின்னக்குழந்தை, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தைட்டானியம் கார்போநைட்ரைடு



**தைட்டானியம் கார்போநைட்ரைடு** (*Titanium carbonitride*) என்பது TiCNஎன்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். தைட்டானியம் நைட்ரைடை விட இச்சேர்மம் கடினமானது. இதை உயவு எண்ணெய் இல்லாமல் இதைப் பயன்படுத்தலாம்.தைட்டானியம் கார்போநைட்ரைடு இயந்திரக் கருவி வெட்டிகளில் நீராவி படிவு மூலம் பயன்படுத்தப்படுகிறது.  

தைட்டானியம் கார்போநைட்ரைடு பூச்சுகள் அதிக கடினத்தன்மை மற்றும் தேய்மான எதிர்ப்பைக் கொண்டுள்ளன. மேலும் இச்சேர்மம் பீங்கான் மற்றும் உலோகம் ஆகியவற்றின் கலவையால் ஆன ஒரு வெப்ப எதிர்ப்பு பொருளாகும். பீங்கான் அதிக கடினத்தன்மையை வழங்குகிறது, மேலும் உலோகம் உறுதித்தன்மையை வழங்குகிறது.  

மந்த வாயுவைக் கொண்ட உலையில் தைட்டானியம் டை ஆக்சைடையும் கார்பனையும் வினைபுரியச் செய்து, பின்னர் நைட்ரசன் வாயுவைப் பயன்படுத்தி குறைப்பதன் மூலம் தைட்டானியம் கார்போநைட்ரைடைத் தயாரிக்கலாம்.
# சி. சுப்புராயர்


**சி. சுப்புராயர்** (*S. Subburayar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் கம்பம் நகரைச் சேர்ந்தவர். இளநிலை அறிவியல் படிப்பிற்குப் பின்னர் இளங்கலைச் சட்டப் படிப்பினை முடித்துள்ள சுப்புராயர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கம்பம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எஸ். ஆர். சுப்பிரமணிய ஆதித்தன்


**எஸ். ஆர். சுப்பிரமணிய ஆதித்தன் (எ) சுப்பிரமணியன்** (*S. R. Subramania Adityan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தூத்துக்குடி மாவட்டம் திருச்செந்தூரைச் சேர்ந்தவர். பள்ளிக் கல்வியினை முடித்துள்ள சுப்பிரமணியன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்செந்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நடகாய கல்பம்


**நடகாய கல்பம்** அல்லது **பிரசவ லேகியம்** என்பது ஒரு சித்த வைத்திய மருந்தாகும். கருவுற்ற பெண்கள் மகப்பேறுக்குப் பிறகு உடலில் ஏற்படும் பலவீனத்தைப் போக்கவும், பசியை அதிகரிக்கவும், செரிமானத்தை சீராக்கவும், தாய்ப்பாலை அதிகம் சுரக்கவும் உதவுகிறது. இந்த லேகியத்தை உணவு உண்ட பிறகு 5 கிராம் அளவிற்கு சாப்பிட வேண்டும்.சுகப்பிரசவம் ஆனவர்கள் மூன்றாம் நாளிலிருந்தும் அறுவை சிகிச்சை மூலம் குழந்தை பெற்ற பெண்கள் 15 நாட்களுக்கு பிறகும் இதை சாப்பிட தொடங்கலாம்.
# வி. பி. பி. பரமசிவம்



**வி. பி. பி. பரமசிவம்** (*V. P. B. Paramasivam*) என்பவர் ஓர் எலும்பியல் மருத்துவரும் அரசியல்வாதியும் ஆவார். 15 ஆவது தமிழ்நாடு சட்டமன்றத்தில் (2016-2021) தமிழ்நாட்டின் வேடசந்தூர் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

## தனிப்பட்ட வாழ்க்கை
வி. பி. பி. பரமசிவம் அரசுப் பணியில் இருந்த குழந்தை மருத்துவரை மணந்து கொண்டார். இத்தம்பதியருக்கு இரண்டு மகன்கள் உள்ளனர். வி. பி. பி. பரமசிவத்திற்கு ஒரு சகோதரர் (டாக்டர் வி. பி. பி. மகாராசன்) உள்ளார். இவர் ஒரு பொது அறுவை சிகிச்சை நிபுணர் மற்றும் தமிழ்நாடு அரசு சுகாதாரத் துறையில் பணிபுரிகிறார்.  

## மருத்துவப் பங்களிப்பு
திண்டுக்கல்லில் உள்ள பாண்டியன் நகரில், மறைந்த தந்தை வி.பி. பாலசுப்பிரமணியனின் நினைவாக, மருத்துவர் வி.பி.பி. நினைவு எலும்பியல் மற்றும் சிறப்பு மருத்துவமனையை மருத்துவர் வி.பி.பி. பரமசிவம் நிறுவினார்.  

## அரசியல் பங்களிப்பு
மருத்துவர் வி. பி. பி. பரமசிவம் தனது பதவிக் காலத்தில் தொகுதிக்கு பல புதிய உள்கட்டமைப்பு மேம்பாட்டுத் திட்டங்களைக் கொண்டு வந்தார்.  

## அரசு மற்றும் நிர்வாகப் பங்களிப்பு
வி. பி. பி. பரமசிவம் 15 ஆவது தமிழ்நாடு சட்டமன்றப் பேரவையில் பல்வேறு குழுக்களின் உறுப்பினராக நியமிக்கப்பட்டார்.  
| வ.எண். | குழு | உறுப்பினர் | வகை | ஆண்டுகள் |  |
| --- | --- | --- | --- | --- | --- |
| 1 | மதிப்பீடுகள் | உறுப்பினர் | நிதி | 2017-2018 |  |
| 2 | பொதுக் கணக்குகள் | உறுப்பினர் | நிதி | 2018-2020 | } |
வி. பி. பி. பரமசிவம் 2019 ஆம் ஆண்டு தமிழ்நாடு நான்காவது காவல் ஆணையத்தின் உறுப்பினராக நியமிக்கப்பட்டார்.  

15 ஆவது தமிழ்நாடு சட்டமன்றத்தின் (2016-2021) பிரதிநிதியாக தமிழ்நாடு கால்நடை மருத்துவம் மற்றும் விலங்கு அறிவியல் பல்கலைக்கழகத்தின் மேலாண்மை வாரியத்திற்கும் பரிந்துரைக்கப்பட்டார்.  

## போட்டியிட்ட தேர்தல்கள்
| தேர்தல் | தொகுதி | கட்சி | முடிவு | வாக்கு சதவீதம் | எதிர் வேட்பாளர் | எதிர் கட்சி | எதிர் கட்சி வாக்கு சதவீதம் |
| --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2016 | வேடசந்தூர் | அனைத்திந்திய அண்ணா திராவிட முன்னேற்றக் கழகம் | 49.13 | சிவ சக்திவேல் கவுண்டர் | காங்கிரசு | 39.09 |  |
| தமிழ்நாடு சட்டமன்றத் தேர்தல், 2021 | வேடசந்தூர் | அனைத்திந்திய அண்ணா திராவிட முன்னேற்றக் கழகம் | 41.73 | ச. காந்திராஜன் | திராவிட முன்னேற்றக் கழகம் | 49.97 | } |
# வரைவு:ஆண்டனி ஜான் பாப்டிஸ்ட்

**ஆண்டனி ஜான் பாப்டிஸ்ட்** ஒரு இந்திய கத்தோலிக்க பாதிரியார், விவிலிய அறிஞர் மற்றும் இறையியலாளர் ஆவார். பெங்களூரில் உள்ள தேசிய விவிலிய, மறைக்கல்வி மற்றும் வழிபாட்டு மையத்தின் (என். பி. சி. எல். சி) இயக்குநராக பணியாற்றுகிறார். அவரது கல்வி மற்றும் ஆயர் பணி சூழல் இறையியல் மற்றும் விவிலிய விவரிப்புகளின் விளக்கம், குறிப்பாக தலித் பெண்கள் போன்ற ஓரங்கட்டப்பட்ட சமூகங்களின் கண்ணோட்டத்தில் கவனம் செலுத்துகிறது.  

## கல்வி
**ஆண்டனி ஜான் பாப்டிஸ்ட்** சென்னைப் பல்கலைக்கழகத்தின் கிறிஸ்துவ ஆய்வுத் துறையில் கல்வி பயின்று, தத்துவவியலில் முனைவர் (Ph.D.) பட்டமும், டாக்டர் லிட்டரேட்டூர் (D.Litt.) பட்டமும் பெற்றுள்ளார். மேலும், ரோம் நகரில் உள்ள பொண்டிபிக்கல் பைபிள் இன்ஸ்டிடியூட்டில் (Pontifical Biblical Institute) புனித வேதாகமத்தில் உரிமப்படிப்பு (LSS) செய்து சிறப்புடன் தேர்ச்சி பெற்றுள்ளார்.  

இறையியல் தொடர்பான கல்வியைத் தவிர, வரலாற்றுப் பகுதியில் சென்னைப் பல்கலைக்கழகத்தில் பி.ஏ. பட்டத்தையும், அண்ணாமலைப் பல்கலைக்கழகத்தில் எம்.ஏ. பட்டத்தையும் பெற்றுள்ளார்.  

## தொழில் வாழ்க்கை
வேலூர் மறைமாவட்டத்தில் ஆலோசனைக் கல்லூரியின் உறுப்பினராகவும், பாதிரியார்களின் செனட் உறுப்பினராகவும், மறைமாவட்ட பைபிள் ஆணையத்தின் செயலாளராகவும், மறைவிட தொழில் ஆணையத்தின் செயலாளராகவும் பாப்டிஸ்ட் பணியாற்றினார். பூந்தமல்லி புனித இதயக் கல்லூரியின் துணைத் தலைவராகவும், பின்னர் வேப்பூரில் உள்ள புனித பிரான்சிஸ் சேவியர் இடைநிலை மறைமாவட்டத்தின் தலைமைப் பொறுப்பாளராகவும் கல்வி மற்றும் மேம்பாட்டுப் பணிகளை மேற்கொண்டார். தமிழ்நாடு ஆயர்கள் சபையின் பைபிள் ஆணையத்தின் செயலாளராகவும் பணியாற்றினார். மே 2017 முதல், அவர் இந்திய கத்தோலிக்க ஆயர்கள் மாநாட்டின் (CCBI) நிர்வாக செயலாளராக இருந்து வருகிறார். ஜனவரி 2021 இல், பாப்டிஸ்ட் பெங்களூரில் உள்ள தேசிய விவிலிய மறைக்கல்வி மற்றும் வழிபாட்டு மையத்தின் (என். பி. சி. எல். சி) இயக்குநராக நியமிக்கப்பட்டார், இது இந்திய கத்தோலிக்க ஆயர்கள் மாநாட்டின் (சி. பி. ஸி. ஐ) கீழ் இருந்தது.  

பாப்டிஸ்ட் *கான்சிலியம்* இதழின் ஆசிரியர் குழுவில் உறுப்பினராக உள்ளார் . இந்திய பைபிள் சங்கத்தின் மொழிபெயர்ப்புக் குழுவிலும், கத்தோலிக்க பைபிள் கூட்டமைப்பின் தெற்காசிய துணை பிராந்தியத்தின் ஒருங்கிணைப்பாளராகவும் பணியாற்றுகிறார்.  

அவரது தலைமைப் பாத்திரங்களைத் தவிர, வித்யா டீப் கல்லூரி, டி. வி. கே பொண்டிஃபிக்கல் அதீனியம், செயின்ட் பீட்டர்ஸ் பொண்டிஃபிகலில் செமினரி மற்றும் சென்னை பல்கலைக்கழகத்தில் கிறிஸ்தவ ஆய்வுகள் துறையிலும் துணை ஆசிரியராக கற்பிக்கிறார், அங்கு அவர் வருகை பேராசிரியராக பணியாற்றியுள்ளார்.  

## வெளியீடுகள்

### புத்தகங்கள்

- 
- 
- 
- 
- 

### புத்தக அத்தியாயங்கள்

- 

- 

- 

- 

- 

- 

- 

- 

- 

-
# கசுபா சட்டமன்றத் தொகுதி, பீகார்


**கசுபா சட்டமன்றத் தொகுதி** (Kasba Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பூர்ணியா மாவட்டத்தில் அமைந்துள்ளது. கசுபா, பூர்ணியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம் நாராயண் மண்டல் | rowspan=2 | இந்திய தேசிய காங்கிரசு</br> |
| 1977 | ஜெய் நாராயண் மேத்தா |  |  |
| 1980 | முகமது யாசின் | இந்திய தேசிய காங்கிரசு (இ) |  |
| 1985 | சையத் குலாம் உசேன் | இந்திய தேசிய காங்கிரசு</br> |  |
| 1990 | சிவ் சரண் மெகர்தா | ஜனதா தளம் |  |
| 1995 | பிரதீப் கு தாசு | rowspan=2 | பாரதிய ஜனதா கட்சி</br> |
| 2000 |  |  |  |
| 2005 பிப் | சமாஜ்வாதி கட்சி</br> |  |  |
| 2005 அக் | பிரதீப் | பாரதிய ஜனதா கட்சி</br> |  |
| 2010 | முகமது அஃபாக் ஆலம் | rowspan=3 | இந்திய தேசிய காங்கிரசு</br> |
| 2015 |  |  |  |
| 2020 | } |  |  |
## தேர்தல் முடிவுகள்
### 2020
# போதுப்பட்டி, நாமக்கல்



**போதுப்பட்டி** என்பது தமிழ்நாடு மாநிலத்தின் நாமக்கல் மாவட்டத்திலுள்ள ஒரு புறநகர் ஆகும்.  
## அமைவிடம்
போதுப்பட்டி, கடல் மட்டத்திலிருந்து சுமார் 219.2 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## கல்வி
### கல்வி நிலையங்கள்
போதுப்பட்டியில், கிரின் பார்க் கல்விக் குழுமத்தின், கிரீன் பார்க் சர்வதேச மேல்நிலைப் பள்ளி மற்றும் கிரீன் பார்க் 'நீட்' பயிற்சி மையம் ஆகிய கல்வி நிலையங்கள் அமையப் பெற்றுள்ளன.  
## அரசியல்
போதுப்பட்டி பகுதியானது, நாமக்கல் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாமக்கல் மக்களவைத் தொகுதி சார்ந்தது.
# பன்மங்கி சட்டமன்றத் தொகுதி


**பன்மங்கி சட்டமன்றத் தொகுதி** (Banmankhi Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பூர்ணியா மாவட்டத்தில் அமைந்துள்ளது. பன்மங்கி, பூர்ணியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராசிக் லால் ரிசிதியோ | இந்திய தேசிய காங்கிரசு</br> |  |
| 1977 | பல்போத் பாசுவான் | ஜனதா கட்சி |  |
| 1980 | செய்காந்த் பாசுவான் | இந்தியத் தேசிய காங்கிரசு (அ) |  |
| 1985 | இராசிக் லால் ரிசிதியோ | இந்திய தேசிய காங்கிரசு</br> |  |
| 1990 | சுன்னி லால் ராச் பன்சி | பாரதிய ஜனதா கட்சி</br> |  |
| 1995 | சுன்னி லால் ராச்பன்சி | ஜனதா தளம் |  |
| 2000 | தேவ் நாராயண் ரசக் | rowspan=6 | பாரதிய ஜனதா கட்சி</br> |
| 2005 பிப் | கிருசுண குமார் ரிசி |  |  |
| 2005 அக் |  |  |  |
| 2010 |  |  |  |
| 2015 |  |  |  |
| 2020 | } |  |  |
## தேர்தல் முடிவுகள்
### 2020
# அவந்திசுந்தரி கதை

**அவந்திசுந்தரி கதை** (अवन्तिसुन्दरी कथा) என்பது சமஸ்கிருத இலக்கியத்தில் உரைநடை கவிதையின் கீழ் வரும் நூலாகும். அவந்திசுந்தரி கதையை இயற்றியவர் ஆச்சாரியர் தண்டி ஆவார். அவந்திசுந்தரி கதையின் முழுமையான பகுதி கிடைக்கவில்லை. 1924-ஆம் ஆண்டில், கவிராயர் ஒருவர் இதனை திருத்தி வெளியிட்டார். பத்தாம் நூற்றாண்டில் வாழ்ந்த சமஸ்கிருத கவிஞர் இராஜசேகரின் மனைவியாக அவந்திசுந்தரி அறியப்படுகிறார்.  

இந்நூல் சமஸ்கிருத உரைநடை கவிதை பாணியின் வளர்ச்சியில் ஒரு திட்டவட்டமான படியாகக் கருதப்படுகிறது. பதின்மூன்றாம் நூற்றாண்டில் அவந்திசுந்திரி கதை தெலுங்கு மொழியில் மொழிபெயர்க்கப்பட்டது. இந்நூல் தசகுமாரசரிதத்தில் உள்ள கதைகளுடன் கணிசமாக ஒன்றுடன் ஒன்று ஒத்துள்ளது.  

பத்தாம் நூற்றாண்டில் வாழ்ந்த சமஸ்கிருத கவிஞர் இராஜசேகர் இயற்றிய **காவிய மீமாம்சா** எனும் நூலில் அவந்திசுந்தரி கதையைப் பற்றி மூன்று இடங்களில் மேற்கோள் காட்டுகிறார்.
# காவிய மீமாம்சம்

**காவிய மீமாம்சம்** எனும் சமசுகிருத நூலை இயற்றியவர் கிபி 880-920களில் வாழ்ந்த கவிஞர் இராஜசேகர் ஆவார். காவிய மீமாம்சம் நூல் 18 அத்தியாயங்கள் கொண்டது. ஆனால், இந்நூலின் முதல் அத்தியாயமான *கவி இரகசியம்* எனும் முதல் அத்தியாயம் மட்டுமே கிடைத்துள்ளது.  

ராஜசேகராவின் காவ்யமிமாம்சம் நூல் ஒரு கவிதை கலைக்களஞ்சியம் ஆகும். அலங்கார-சாஸ்திரமாக (சொல்லாட்சி மற்றும் கவிதைகளின் பண்டைய இந்திய அறிவியல்) கருதப்படுகிறது. இந்நூல் இலக்கியம் மற்றும் கவிதை செய்வது குறித்த பயன்பாட்டுக் கவிதைகளின் அறிவியலைக் கொண்டுள்ளது.  

மத்தியகால இந்தியா மற்றும் உலகின் புவியியல், நிகழ்வுகள், இடங்கள் மற்றும் மக்கள், காலக் கணக்கீடு மற்றும் பருவகால மாற்றங்களை விவரிக்கும் பண்டைய முறைகள் பற்றிய அறிமுகம் இந்நூலில் பரவலாக விளக்கப்பட்டுள்ளது.
# ஆர். செங்காளியப்பன்


**ஆர். செங்காளியப்பன்** (*R. Sengalippan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். ஜனதா கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிங்காநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பெ. செங்கோட்டையன்


**பெ. செங்கோட்டையன்** (*P. Sengottaiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கவுண்டன்பாளையம் கிராமத்தினைச் சேர்ந்தவர். இந்திய தேசிய காங்கிரசு கட்சியினை சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கபிலர்மலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வி. கோ. செல்லப்பா


**வி. கோ. செல்லப்பா** (*V. G. Cheelappa*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் விழுப்புரம் நகரைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கடலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஈரான்-இசுரேல் போர்



2025 ஆம் ஆண்டு சூன் 13 அன்று, ஈரானிலுள்ள பல்வேறு இடங்கள் மீது இசுரேல் தாக்குதல் தொடுத்தது. இந்தத் தாக்குதல்களுக்கு **ஓபரேசன் ரைசிங் லயன்** (Operation Rising Lion) என இசுரேல் பெயரிட்டது. அணு ஆயுதங்கள் உருவாக்குவதிலிருந்து ஈரான் நாட்டை தடுப்பது இத்தாக்குதல்களின் குறிக்கோள் என தெரிவித்துள்ள இசுரேல், அணுக்கரு உற்பத்தி இடங்களையும் இராணுவக் கிடங்குகளையும் தாக்கியது. ஈரான் நாட்டின் முதன்மை இராணுவத் தலைவர்கள் இத்தாக்குதல்களில் கொல்லப்பட்டனர். 1980-களில் நடந்த ஈரான்-ஈராக் போருக்குப் பிறகு, ஈரான் நாட்டின் மீது தொடுக்கப்பட்ட மிகப்பெரிய தாக்குதல் இதுவாகும்.  

போர்நிறுத்தத்திற்கு இசுரேலும் ஈரானும் இணங்கியுள்ளதாக ஐக்கிய அமெரிக்காவின் அரசுத்தலைவர் டோனால்ட் டிரம்ப் சூன் 23 அன்று அறிவித்தார்.  

## அணுசக்தி நிலையங்கள் மீது குண்டு வீச்சு
ஈரானில் தரைக்கடியில் உள்ள பார்தோ, இசுபகான் மற்றும் நடான்சு அணுசக்தி நிலையங்கள் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று ஜிபியு-57ஏ/பி எம்ஓபி குண்டுகள் கொண்டு பெரும் தாக்குதல் நடத்தியது.ஏற்கனவே ஈரானின் அணுசக்தி ஆய்வு நிலையங்களான நடான்சு , பார்தோ, இசுபகான் ஆகிய இடங்களில் இஸ்ரேல் வான்படைகள் குண்டு வீசி தாக்கியது
# கே. பி. கே. சேகர்


**கே. பி. கே. சேகர்** (*K. P. K. Sekar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் காணியம்பாக்கம் கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொன்னேரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கா. சொர்ணலிங்கம்


**கா. சொர்ணலிங்கம்** (*K. Sornalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் தேவக்கோட்டையினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவாடானை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# 2027 இந்திய மக்கள் தொகை கணக்கெடுப்பு

**2027 இந்திய மக்கள் தொகை கணக்கெடுப்பு**, இந்திய அரசு 16வது மக்கள் தொகை கணக்கெடுப்பை 1 அக்டோபர் 2026 மற்றும் 1 மார்ச் 2027 ஆகிய நாட்களில் துவக்க இருப்பதற்கான அரசாணையை 16 சூன் 2025 அன்று வெளியிட்டுள்ளது.2027ஆம் ஆண்டின் கணக்கெடுப்பின் சிறப்பம்சம் சாதிவாரி கணக்கெடுப்பு மேற்கொள்வதாகும். ஆகும். இதற்கு முன்னர் 1931ஆம் ஆண்டு கணக்கெடுப்பின் போது சாதிவாரி கணக்கெடுப்பு மேற்கொள்ளப்பட்டது. 1941ஆம் ஆண்டு கணக்கெடுப்பில் சாதி வாரி தரவுகள் எடுக்கப்பட்டாலும், அவை வெளியிடப்படவில்லை.  

பனி அதிகம் பொழியும் லடாக், ஜம்மு காஷ்மீர் ஒன்றிய பகுதிகள் மற்றும் இமாச்சலப் பிரதேசம் மற்றும் உத்தராகண்டம் ஆகிய மாநிலங்களில் மட்டும் அக்டோபர் 1, 2026 நாளை அடிப்படையாகக் கொண்டும், நாட்டின் பிற பகுதிகளில் மார்ச் 1, 2027 நாளை அடிப்படையாகக் கொண்டும் மக்கள் தொகை கணக்கெடுப்பு நடத்தப்படும் என்று தெரிவிக்கப்பட்டுள்ளது.  

மக்கள் தொகை கணக்கெடுப்பு பணிக்கு நாடு முழுவதிலிருந்து தரவுகளை திரட்டும் பணியில் சுமார் 34 இலட்சம் கணக்கெடுப்பாளர்கள் மற்றும் மேற்பார்வையாளர்கள் மற்றும் 1.3 லட்சம் கணக்கெடுப்பு அதிகாரிகள் மின்னணு கருவிகளுடன் ஈடுபடுவார்கள். மக்கள் தொகை கணக்கெடுப்பின்போது, சாதி வாரி கணக்கெடுப்பும் நடத்தப்படும். மக்கள் தொகை கணக்கெடுப்பின்போது சேகரிக்கப்படும் தரவுகளின் பாதுகாப்பை உறுதி செய்வதற்காக மிக கடுமையான தரவு பாதுகாப்பு நடவடிக்கைகள் நடைமுறையில் இருக்கும் என்றும் அரசு தெரிவித்துள்ளது.  
## பின்னணி
இந்தியாவில் இறுதியாக 2011ஆம் ஆண்டில் மக்கள் தொகை கணக்கெடுப்பு நடத்தப்பட்டது. அடுத்த கணக்கெடுப்பு 2021ஆம் ஆண்டில் நடத்தியிருக்க வேண்டும். ஆனால் 2020 கொரனா பெரும் தொற்று மற்றும் 2024 இந்தியப் பொதுத் தேர்தல் காரணமாக மக்கள் தொகை கணக்கெடுப்பு மேற்கொள்ளவில்லை.  
## கணக்கெடுப்பு நடைமுறை
மக்கள் தொகை கணக்கெடுப்பு இரண்டு கட்டங்களாக நடைபெறும். மார்ச் 1 முதல் 30 செப்டம்பர் வரையிலான முதல் கட்ட கணக்கெடுப்பின் போது குடியிருப்பு வீடுகள் மற்றும் வணிகக் கட்டிடங்கள் கணக்கெடுப்பின் போது, அறைகளின் எண்ணிக்கை, கட்டிட உரிமை நிலைமை, கட்டிடம் கட்டுவதற்கான கட்டுமான பொருட்கள் வகை, வீடு அல்லது வணிகக் கட்டிடத்திற்கான நீர் ஆதாரம், மின்சாரம், கழிப்பறை வகை, சமையல் எரிபொருள் வகை, குடும்பத் தலைவர், குடும்ப உறுப்பினர்கள், வீட்டில் பயன்படுத்தும் தொலைக்காட்சி, அலைபேசி, மோட்டார் வாகனங்கள் போன்ற மின்னணு, மோட்டார் மற்றும் மின்சார சாதனங்கள் போன்ற தரவுகள் சேகரிக்கப்ப்படும்.  

இரண்டாம் கட்டத்தில் தனிநபர் தரவுகளான பெயர், வயது, பாலினம், பிறந்த நாள், குடும்பத் தலைவருடனான உறவு, திருமண நிலை, கல்வி, தொழில், சமயம், சாதி/பழங்குடி, மாற்றுத் திறனாளி நிலை, புலம்பெயர்ந்த வரலாறு போன்ற தரவுகள் சேகரிக்கப்படும். வீடற்றவர்களின் தரவுகளும் சேகரிக்கப்படும்.  

## சிறப்பம்சங்கள்
2027 மக்கள் தொகை கணக்கு அடிப்படையில் நாடாளுமன்ற மக்களவைத் தொகுதிகளின் எண்ணிக்கை மறுவரையறை செய்யப்படும். மேலும் இந்திய நாடாளுமன்றம் மற்றும் மாநில சட்டமன்றங்களில் பட்டியல் சமூகத்தவர்களுக்கான தொகுதிகளும் மறுவரை செய்யும் வாய்ப்புகளும் உள்ளது.
# க. சோலைராசு


**க. சோலைராசு** (*K. Sholairaj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் மணப்பாறையினைச் சேர்ந்தவர். இளங்கலைப் பட்டப் படிப்பினை முடித்த சோலைராசு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மருங்காபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சா. ஞானசுந்தரம்


**சா. ஞானசுந்தரம்** (*S. Gnanasundaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் கண்டிதம்பட்டி கிராமத்தினைச் சேர்ந்தவர். இளங்கலைப் பட்டம் பெற்ற இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மன்னார்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# செ. தங்கராசு


**செ. தங்கராசு** (*S. Thangaraju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் மங்களூரைச் சேர்ந்தவர். உயர்நிலைப் பள்ளிப் படிப்பினை முடித்த தங்கராசு, தொழிற்பயிற்சிப் பள்ளியில் தொழில்நுட்பக் கல்வியினைப் பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மங்களூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வே. தமிழ்மணி


**வே. தமிழ்மணி** (*V. Thamizhmani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் டாக்டர் இராதாகிருஷ்ணன் சாலையினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் தெலூரைடு



**சோடியம் தெலூரைடு** (*Sodium telluride*) என்பது Na<sub>2</sub>Te என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இந்த உப்பு வெப்பவியல் ரீதியாக நிலையற்ற அமிலமான ஐதரசன் தெலூரைடின் இணை காரமாகும். ஆனால், பொதுவாக சோடியத்துடன் தெலூரியத்தைச் சேர்த்து குறைப்பு வினைக்கு உட்படுத்துவதன் மூலம் தயாரிக்கப்படுகிறது. சோடியம் தெலூரைடு காற்றுக்கு மிகவும் உணர்திறன் கொண்டதாக இருப்பதால் கையாள்வதற்கு சவாலான ஒரு வேதிப்பொருளாகும். இச்சேர்மத்தை காற்று முதலில் பாலிதெலூரைடுகளாக ஆக்சிசனேற்றம் செய்யும். அவை Na<sub>2</sub>Te<sub>x</sub> (x > 1) என்ற பொதுவாய்ப்பாட்டால் அடையாளப்படுத்தப்படுகின்றன. முற்றிலும் தூய்மையானதாக இருக்கும்போது நிறமற்றதாக இருக்கும் சோடியம் தெலூரைடு மாதிரிகள், காற்று ஆக்சிசனேற்றத்தின் விளைவுகளால் பொதுவாக ஊதா அல்லது அடர் சாம்பல் நிறத்தில் தோன்றும்.  

## தயாரிப்பு
பொதுவாக அம்மோனியாவை கரைப்பானாகப் பயன்படுத்தி தயாரிப்பு வினை நடத்தப்படுகிறது.  

## கட்டமைப்பு
M<sub>2</sub>X என்ற பொது வாய்ப்பாட்டுடன் தொடர்புடைய பல சேர்மங்களைப் போலவே சோடியம் தெலூரைடும் எதிர் புளோரைட்டு கட்டமைப்பை ஏற்றுக்கொள்கிறது. இவ்வாறான திண்ம Na<sub>2</sub>Te சேர்மத்தில் ஒவ்வொரு Te<sup>2−</sup> அயனியும் எட்டு Na<sup>+</sup> அயனிகளால் சூழப்பட்டுள்ளன. மேலும் ஒவ்வொரு Na<sup>+</sup> அயனியும் நான்கு Te<sub>2−</sub> அயனிகளால் சூழப்பட்டுள்ளன.  

## பண்புகள்
M<sub>2</sub>X வகையைச் சேர்ந்த எளிய உப்புகள், (இங்கு X என்பது ஒரு ஓற்றை அணு எதிர்மின் அயனியாகும்) பொதுவாக எந்த கரைப்பானிலும் கரையக்கூடியவை அல்ல. ஏனெனில் அவை அதிக படிகக்கூடு ஆற்றலைக் கொண்டுள்ளன. தண்ணீரைச் சேர்க்கும்போதும் அல்லது ஈரமான காற்று கூட அல்லது ஆல்ககால்களுடன் சேர்த்து சூடாக்கும்போது ​​Te<sup>2−</sup> புரோட்டோனேற்றம் அடைகிறது:  

:Na<sub>2</sub>Te + H<sub>2</sub>O → NaHTe + NaOH  

இந்த வினையின் காரணமாக, Na<sub>2</sub>Te உடன் தொடர்புடைய பல செயல்முறைகள் NaHTe (CAS # 65312-92-7) சேர்மத்தை உள்ளடக்கியிருக்கலாம். இது அதிகம் கரையக்கூடியதாகவும் எளிதிலும் உருவாகிறது.  

## கரிம வேதியியல் பயன்பாடு
Na<sub>2</sub>Te கரிமத் தொகுப்பு வினைகளில் பயன்படுத்தப்படுகிறது. குறைப்புகளுக்கான வினைபொருளாகவும், கரிமதெலூரியம் சேர்மங்களின் தொகுப்பு வினையில் Te தனிமத்தின் மூலமாகவும் பயன்படுத்தப்படுகிறது. இருநாப்தைல்தெலூரைடு தயாரிப்பில் விளக்கப்பட்டுள்ளபடி, அரைல் ஆலைடுகள் ஈரரைல் தெலூரைடுகளுக்கு மாற்றாகப் பயன்படுத்தப்படுகின்றன:  

:Na<sub>2</sub>Te + 2 C<sub>10</sub>H<sub>7</sub>I → (C<sub>10</sub>H<sub>7</sub>)<sub>2</sub>Te + 2 NaI  

1,3-டைன்களுடன் Na<sub>2</sub>Te வினைபுரிந்து தொடர்புடைய தெலூரோபீன்களைக் கொடுக்கிறது. இவை கட்டமைப்பு ரீதியாக தயோபீன்களை ஒத்தவையாகும்.  

:Na<sub>2</sub>Te + RC≡C-C≡CR + 2 H<sub>2</sub>O → TeC<sub>4</sub>R<sub>2</sub>H<sub>2</sub> + 2 NaOH  

ஒரு குறைக்கும் முகவராக, Na<sub>2</sub>Te சேர்மம் நைட்ரோ குழுக்களை அமீன்களாக மாற்றுகிறது. மற்றும் சில C-X பிணைப்புகளையும் பிளக்கும்.
# கு. தமிழரசன்


**கு. தமிழரசன்** (*K. Thamizharasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வேலூர் மாவட்டம் செட்டிக்குப்பம் கிராமத்தினைச் சேர்ந்தவர். முதுகலைப் பட்டம் பெற்றுள்ள தமிழரசன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பேரணாம்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் ஈத்தேன்தயோலேட்டு



**சோடியம் ஈத்தேன்தயோலேட்டு** (*Sodium ethanethiolate*) என்பது C<sub>2</sub>H<sub>5</sub>NaS என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CH<sub>3</sub>CH<sub>2</sub>SNa என்ற அமைப்பு வாய்ப்பாட்டாலும் இதை அடையாளப்படுத்தலாம். ஈத்தேன்தயோல் என்ற இணை காரத்தின் சோடியம் உப்பாக இந்த கரிமகந்தகச் சேர்மம் வகைப்படுத்தப்படுகிறது. வணிக ரீதியாக வெள்ளை நிறப் திடப்பொருளாகக் கிடைக்கிறது. முனைவுக் கரிம கரைப்பான்களில் இச்சேர்மம் கரையும். சோடியம் ஈத்தேன்தயோலேட்டு கரிமத் தொகுப்பு வினைகளில் ஒரு வினைபொருளாகும். ஈரப்பதமான காற்றில், நீராற்பகுப்பு வினைக்கு உட்பட்டு குறைந்த வாசனை வரம்பு மற்றும் தீங்கு விளைவிக்கும் "அழுகிய முட்டை" வாசனையைக் கொண்ட ஈத்தேன் தயோலை உருவாக்குகிறது.  

## தயாரிப்பு
ஈத்தேன் தயோலின் கரைசலை சோடியம் ஐதரைடுடன் சேர்த்து சூடுபடுத்துவதன் மூலம் சோடியம் சோடியம் ஈத்தேன்தயோலேட்டு சேர்மத்தை உற்பத்தி செய்யலாம்:  

:CH<sub>3</sub>CH<sub>2</sub>SH + NaH → CH<sub>3</sub>CH<sub>2</sub>SNa + H<sub>2</sub>  

சோடியம் ஐதராக்சைடு போன்ற வலுவான காரத்துடன் கூடிய மீத்தேன் தயோலின் கரைசலைச் சேர்த்து சூடுபடுத்துவதன் மூலம், நெருங்கிய தொடர்புடைய சோடியம் மீத்தேன் தயோலேட்டை தனிமையாக்காமல் தயாரித்து, தயாரிக்கும் இடத்திலேயே பயன்படுத்தலாம்.  

## வினைகள்
சோடியம் ஈத்தேன்தயோலேட்டு என்பது ஈத்தேன்தயோலேட்டின் மூலமாகும். இது ஒரு சக்திவாய்ந்த மின்னணு மிகுபொருளாகும். இது மெத்தாக்சி-அரைல் ஈதர்களைப் பிளக்கப் பயன்படுகிறது:  

:NaSCH<sub>2</sub>CH<sub>3</sub> + Ar−O−CH<sub>3</sub> -> Ar−ONa + CH<sub>3</sub>CH<sub>2</sub>SCH<sub>3</sub>}} (Ar = அரைல்)  

ஆல்க்கைல் ஆலைடுகளை எத்தில் தயோயீத்தர்களாக மாற்றுகிறது.  
:NaSCH<sub>2</sub>CH<sub>3</sub> + RX -> RSCH<sub>2</sub>CH<sub>3</sub> + NaX (X = ஆலசன், R = ஆல்க்கைல்)  

சோடியம் மீத்தேன் தயோலேட்டின் ஆக்சிசனேற்ற வினை ஈரெத்தில் இருசல்பைடை உருவாக்குகிறது.  
:2 NaSCH<sub>2</sub>CH<sub>3</sub> + I<sub>2</sub> → CH<sub>3</sub>CH<sub>2</sub>SSCH<sub>2</sub>CH<sub>3</sub> + 2 NaI
# இரூபௌலி சட்டமன்றத் தொகுதி


**இரூபௌலி சட்டமன்றத் தொகுதி** (Rupauli Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பூர்ணியா மாவட்டத்தில் அமைந்துள்ளது. இரூபௌலி, பூர்ணியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ஆனந்தி பிரசாத் சிங் | இந்திய தேசிய காங்கிரசு</br> |  |
| 1977 | சாலிகிராம் சிங் தோமர் | ஜனதா கட்சி |  |
| 1980 | தினேஷ் குமார் சிங் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | சாரியுக் மண்டல் | சுயேச்சை |  |
| 1995 | பால் கிசோர் மண்டல் | இந்தியப் பொதுவுடைமைக் கட்சி</br> |  |
| 2000 | பீமா பாரதி | சுயேச்சை |  |
| 2005 பிப் | சங்கர் | லோக் ஜனசக்தி கட்சி |  |
| 2005 அக் | பீமா பாரதி | இராச்டிரிய ஜனதா தளம் |  |
| 2010 | rowspan=3 | ஐக்கிய ஜனதா தளம் |  |
| 2015 |  |  |  |
| 2020 |  |  |  |
| 2024^ | சங்கர் சிங் | சுயேச்சை |  |
| 2025 | கலாதர் மண்டல் | ஐக்கிய ஜனதா தளம் | } |
^இடைத்தேர்தல்  

## தேர்தல் முடிவுகள்
### 2020
# அகாந்தோசெரகசு சயனோகாசுடர்



**அகாந்தோசெரகசு சயனோகாசுடர்** (*Acanthocercus cyanogaster *) என்பது நீலவயிற்று வரி முதுகு அகமா அல்லது கருப்பு-கழுத்து மர அகமா என அழைக்கப்படுகிறது. இது *அகாமிடே* குடும்பத்தில் உள்ள பல்லி சிற்றினமாகும் . இது எத்தியோப்பியா, எரித்திரியா, சோமாலியாவில் காணப்படும் ஒரு சிறிய பல்லியாகும்.
# அகாந்தோசெரகசு சயனோசெபாலசு


**அகாந்தோசெரகசு சயனோசெபாலசு** (*Acanthocercus cyanocephalus*), பொதுவாக பால்கி நீலத் தலை மர அகமா என்று அழைக்கப்படுகிறது. இது *அகமிடே* குடும்பத்தில் உள்ள பல்லி சிற்றினம் ஆகும். அங்கோலா, நமீபியா, சாம்பியா, காங்கோ மக்களாட்சிக் குடியரசு ஆகிய நாடுகளில் இது காணப்படுகிறது. அ. சயனோசெபாலசு அதிகபட்சமாக 350 மில்லிமீட்டர்கள் வரை வளரக்கூடியது. இது மர அகமா பேரினத்தில் பெரியது. இருப்பினும், இதன் உடல் அளவுடன் ஒப்பிடும் போது இதன் வால் சிறியது. ஆண் பல்லி, நீல நிறத் தலைகள், புள்ளிகள் கொண்ட உடல், பல வடிவங்கள் கொண்ட வால் மூலம் மற்ற அனைத்து உயிரினங்களிலிருந்தும் தெளிவாக வேறுபடுகின்றன. நீல தலை மர அகமாக்கள் சிலந்திகள், கம்பளிப்பூச்சிகள், எறும்புகள், கரையான்கள் உள்ளிட்ட கணுக்காலிகளை உண்பதாக அறியப்படுகிறது.
# தம்தாகா சட்டமன்றத் தொகுதி


**தம்தாகா சட்டமன்றத் தொகுதி** (Dhamdaha Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பூர்ணியா மாவட்டத்தில் அமைந்துள்ளது. தம்தாகா, பூர்ணியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ஜெய் நாராயண் மேத்தா | இந்திய தேசிய காங்கிரசு</br> |  |
| 1977 | சூர்ய நாராயண் சிங் யாதவ் | ஜனதா கட்சி</br> |  |
| 1980 | ஐக்கிய ஜனதா தளம் |  |  |
| 1985 | அமர்நாத் திவாரி | rowspan=2 | இந்திய தேசிய காங்கிரசு</br> |
| 1990 |  |  |  |
| 1995 | திலீப் குமார் யாதவ் | ஜனதா தளம் |  |
| 2000 | லெசி சிங் | சமதா கட்சி |  |
| 2005 பிப் | லெசி சிங் | ஐக்கிய ஜனதா தளம் |  |
| 2005 அக் | திலீப் குமார் யாதவ் | இராச்டிரிய ஜனதா தளம் |  |
| 2010 | லெசி சிங் | rowspan=4 | ஐக்கிய ஜனதா தளம் |
| 2015 |  |  |  |
| 2020 |  |  |  |
| 2025 | } |  |  |

## தேர்தல் முடிவுகள்
### 2020
# சந்திர மோகன் சிங் நேகி

**சந்திர மோகன் சிங் நேகி** (*Chandra Mohan Singh Negi*) இந்தியாவின் உத்தரப்பிரதேச மாநிலத்தைச் சேர்ந்த ஓர் அரசியல்வாதியாவார். 1939 ஆம் ஆண்டில் இவர் பிறந்தார். இந்திய தேசிய காங்கிரசு கட்சியின் உறுப்பினராக அரசியலில் ஈடுபட்டார். 8ஆவது மக்களவையிலும் 9ஆவது மக்களவையிலும் நாடாளுமன்ற உறுப்பினராக இருந்தார். கர்வால் மக்களவைத் தொகுதியைப் பிரதிநிதித்துவப்படுத்தினார். இலான்சுடவுன் சட்டமன்றத் தொகுதியிலிருந்து 5 ஆவது மற்றும் 8 ஆவது உத்தரப் பிரதேச சட்டமன்றத்திற்கும் சட்டமன்ற உறுப்பினராகத் தேர்ந்தெடுக்கப்பட்டார். சந்திர பானு குப்தா, வி.பி. சிங் மற்றும் சிறீபதி மிசுரா அமைச்சரவையில் அமைச்சராகப் பணியாற்றினார். சிறீ சுரேந்தர் சிங் நேகி மற்றும் சிறீ கிர்தாரி லால் அமோலி ஆகியோருடன் நெருங்கிய உறவைக் கொண்டிருந்தார். கிரிதாரி லால் அமோலி காங்கிரசு கட்சியைச் சேர்ந்த பல்வேறு மாவட்ட துணைத் தலைவர்கள் மற்றும் தைனிக் பார்வதி பத்திரிகையின் ஆசிரியராக இருந்தார். 1992 ஆம் ஆண்டு அக்டோபர் மாதம் 5 ஆம் தேதியன்று சந்திர மோகன் சிங் நேகி காலமானார்.  

## பதவிகள்
| ஆண்டு | விளக்கம் |  |
| --- | --- | --- |
| 1969–1974 | உத்தரப் பிரதேச 5 ஆவது சட்டப் பேரவை
* துணை அமைச்சர் (1969–1970) |  |
| 1980–1984 | உத்தரப் பிரதேச 8 ஆவது சட்டப் பேரவை
* மாநில அமைச்சர் (தனிப் பொறுப்பு) |  |
| 1984–1989 | உத்தரப் பிரதேச 8 ஆவது மக்களவை |  |
| 1989–1991 | உத்தரப் பிரதேச 9 ஆவது மக்களவை
* Member - வணிக ஆலோசனைக் குழு
* Member - தகவல் தொடர்பு ஆலோசனை குழு | } |